สวัสดีค่ะ เริ่มแรกเลยนะคะเนื่องจากเมื่อก่อนช่วงอายุ 15-20 ปี หนูเป็นคนที่ประจำเดือนมาปกติค่ะแต่ละครั้งจะมาเยอะครั้งละ5-7วันค่ะ แต่เมื่อตอนอายุ 21 ปี หนูได้ตั้งครรภ์แต่ได้แท้งตอนตั้งครรภ์ได้5เดือน แท้งเองนะคะ ก็ไม่ได้ขูดมดลูกนะคะแค่เอาเด็กออกค่ะ หลังจากนั้นมาประจำเดือนหนูก็มาไม่ปกติเลยค่ะมาทีละน้อยๆบางทีก็มาแค่เป็นลิ่มๆพร้อมปัสสะวะนะคะ นานจนบางที3-4 เดือนยังไม่มาเลยค่ะ อยากทราบว่าเกิดจากอะไรและอันตรายไหมคะปล.ก่อนหน้านี้หนูกินยาคุมฉุกเฉินบ่อยมากค่ะ แต่พอตั้งครรภ์ก็หยุดกินตั้งแต่นั้นมา ปัจจุบันหนูอายุ 23 ปีค่ะ
สวัสดีค่ะ ประจำเดือนมาไม่สม่ำเสมออาจเกิดจาก ภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ นอกจากนี้ สาเหตุที่พบได้บ่อยเช่นกัน คือ ภาวะการไม่ตกไข่ (Anovulation) หรือภาวะการทำงานผิดปกติของการทำงานรังไข่ เช่นมีถุงน้ำหลายใบในรังไข่ พังผืดในมดลูกซึ่งมักเกิดตามหลังการขูดมดลูก โรคไทรอยด์ หรือเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกแนะนำพบสูตินรีแพทย์เพื่อตรวจหาสาเหตุเพิ่มเติม แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการรับประทานยาคุมฉุกเฉินบ่อยๆ อาจเพิ่มโอกาสการท้องนอกมดลูกได้ ไม่ได้เกิดในทุกคนค่ะ แต่ไม่แนะนำให้ใช้บ่อยๆการดูแลตัวเองเบื้องต้น งดการมีเพศสัมพันธ์ในช่วงที่เลือดออกผิดปกติ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง